ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ 

ЧЕЧИМ 


2024-жылдын «19» ноябры            № 130                                   Москва шаары


Евразия экономикалык бирлигинин Бажы кодексинин 120-беренесине ылайык чыгарылган товарларга карата берилген товарлардын декларациясына бажылык, башка документтерди жана (же) маалыматтарды, мындай декларацияда билдирилген маалыматтарды тастыктоочу документтер жана товарларга көрсөтүлгөн декларацияда билдирилген жана (же) камтылган маалыматтар бажы органдарына берилген документтерде жана товарларга декларация берилгенге чейин товарларды чыгарууга байланышкан бажы операцияларын жүргүзүүнүн айрым өзгөчөлүктөрүн текшерүүнүн тартиби жөнүндө

Евразия экономикалык бирлигинин Бажы кодексинин 120-беренесинин 20-пунктуна жана 324-беренесинин 10-пунктуна ылайык Евразия экономикалык комиссиясынын Коллегиясы  чечти:
1. Тиркелген Евразия экономикалык бирлигинин Бажы кодексинин                            120-беренесине ылайык чыгарылган жана берилген товарлардын декларациясына карата бажылык, башка документтерди жана (же) маалыматтарды, мындай декларацияда билдирилген маалыматтарды тастыктоочу документтер жана товарларга көрсөтүлгөн декларацияда билдирилген жана (же) бажы органдарына берилген документтерде камтылган маалыматтарды текшерүү тартиби бекитилсин. 
2. Электрондук документти түзүү жана декларантка жөнөтүү же Евразия экономикалык бирлигинин Бажы кодексинин 120-беренесинин 17-пунктунда каралган тиешелүү белгилерди коюу бажы органы тарабынан товарларга декларация катталган учурдан тартып 4 сааттын ичинде, ал эми товарларга декларация бажы органынын иш убактысы аяктаганга чейин 4 сааттан аз убакыт ичинде катталган учурларда – бажы органынын иш убактысы башталган учурдан тартып 4 сааттын ичинде ишке ашырыла тургандыгы аныкталсын. 
3. Ушул Чечим расмий жарыяланган датадан тартып 180 календардык күн өткөндөн кийин күчүнө кирет.
	
Евразия экономикалык комиссиясынын
Коллегиясынын төрагасы 

	

                             Б. Сагинтаев

БЕКИТИЛДИ
Евразия экономикалык комиссиясынын Коллегиясынын 
2024-жылдын 19-ноябрындагы 
№ 130 чечими менен 

Евразия экономикалык бирлигинин Бажы кодексинин 120-беренесине ылайык чыгарылган товарларга карата берилген товарлардын декларациясына карата бажылык, башка документтерди жана (же) маалыматтарды, мындай декларацияда билдирилген маалыматтарды тастыктоочу документтер жана товарларга көрсөтүлгөн декларацияда билдирилген жана (же) бажы органдарына берилген документтерде камтылган маалыматтарды текшерүү тартиби 

1. [bookmark: _GoBack]Ушул Тартип Евразия экономикалык бирлигинин Бажы кодексинин 120-беренесине ылайык чыгарылган товарларга карата берилген товарларды декларациялоого карата бажылык, башка документтерди жана (же) маалыматтарды (мындан ары – ТД, Кодекс, Бирлик), ТДда билдирилген маалыматтарды тастыктоочу документтерди жана ТДда билдирилген жана (же) бажы органдарына берилген документтерде камтылган маалыматтарды текшерүү (мындан ары – документтерди жана (же) маалыматтарды текшерүү) эрежелерин аныктайт. 
2. Документтерди жана (же) маалыматтарды текшерүү ТДда билдирилген маалыматтарды тастыктоочу документтерди суроо зарылдыгы табылган учурда ушул Тартипке ылайык ТД катталган учурдан тартып 
4 сааттын ичинде, ал эми ТД бажы органынын иш убактысы аяктаганга чейин 4 саатка жетпеген убакытта катталган учурларда – бул бажы органынын иш убактысы башталган учурдан тартып 4 сааттын ичинде жүргүзүлөт.
3. Эгерде декларацияны текшерүүнүн жүрүшүндө декларантка электрондук документти жөнөтүү же маалыматты камтыган кагаз жүзүндө берилген декларацияга тиешелүү белгилерди коюу менен бир эле мезгилде декларацияда билдирилген маалыматтарды тастыктоочу документтерди талап кылуу зарылчылыгы келип чыккандыгы аныкталса, буга чейин товарларды чыгаруу жөнүндө ɵтүнмɵ (мындан ары – ɵтүнмɵ) менен бирге берилген төмөнкү документтерди жана (же) маалыматтарды кошпогондо, товарларга декларация берилгенге чейин товарларды чыгарууда бажы органы декларанттан мындай документтерди талап кылат же Кодекстин 
80-беренесинин 2-пунктуна ылайык алынышы мүмкүн: 
а) Кодекстин 120-беренесинин 4-пунктунда каралган документтер (эгерде ɵтүнмɵ кагаз жүзундө берилген болсо);
б) Кодекстин 120-беренесинин 6-пунктунда каралган документтер (эгерде ɵтүнмɵ электрондук документ түрүндө берилсе);
в) ушул пункттун «а» жана «б» пунктчаларында көрсөтүлгөн документтер жөнүндө маалыматтар жана (же) алардан алынган маалыматтар.
4. Ушул Тартиптин 9-пунктунун «а» пунктчасында көрсөтүлгөн учурда, ушул Тартиптин 3-пунктуна ылайык документтерди суроо менен бир убакта бажы органы тарабынан ушул Тартиптин 9-пунктунун биринчи абзацында көрсөтүлгөн документтер жана (же) маалыматтар суралышы мүмкүн.
Ушул Тартиптин 9-пунктунун биринчи абзацында көрсөтүлгөн документтерди жана (же) маалыматтарды суроодо, ушул Тартиптин 
10-15-пункттарынын жоболору колдонулат.
5. Ушул Тартиптин 3-пунктуна ылайык суралган документтер декларант тарабынан бажы органы мындай суроо-талапты жиберген күндөн кийинки 
5 жумушчу күндөн кечиктирилбестен берилүүгө тийиш. 
6. Эгерде ушул Тартиптин 3-пунктуна ылайык суралган документтер ушул Тартиптин 5-пунктунда белгиленген мөөнөттө берилбесе, документтерди жана (же) маалыматтарды текшерүү документтерди берүүнүн мөөнөтү аяктаган күнү аяктайт, ал эми эгерде ТД бергенге чейин бажы экспертизасы дайындалган болсо, бажы экспертизасынын жыйынтыктары алынган күндөн кийинки 1 жумушчу күндөн кечиктирбестен (эгерде Бажы экспертизасынын натыйжалары документтерди берүүнүн белгиленген мөөнөтүнөн кийин келип түшсө), бажы органы бул жөнүндө ал аяктаган күндөн кийинки 1 жумушчу күндөн кечиктирбестен декларантка маалымдайт. 
Документтерди жана (же) маалыматтарды текшерүүнүн натыйжалары боюнча ал аяктаган күндөн тартып 10 жумушчу күндөн кечиктирбестен бажы органы анын карамагындагы маалыматтардын негизинде ТДда билдирилген маалыматтарга өзгөртүүлөрдү (толуктоолорду) киргизүү жөнүндө чечим (мындан ары – ТДда көрсөтүлгөн маалыматтарга өзгөртүүлөрдү (толуктоолорду) киргизүү жөнүндө чечим) кабыл алат, жөнөтүүнүн (тапшыруунун) формасы жана тартиби Евразия экономикалык комиссиясынын Коллегиясынын 2013-жылдын 10-декабрындагы 
№ 289 чечими менен бекитилген товарларга декларацияда билдирилген маалыматтарга өзгөртүүлөрдү (толуктоолорду) киргизүү тартибинин 
V бөлүмүндө аныкталат. Мындай учурда төлөнүүгө тийиш болгон бажы алымдарын, салыктарды, атайын демпингге каршы, компенсациялык алымдарды эсептөө үчүн негиз бажы органында болгон маалыматтардын негизинде аныкталат, ал эми товарларды классификациялоо Кодекстин 
20-беренесинин 3-пунктун эске алуу менен жүзөгө ашырылат. 
Эгерде товардын коду ЕАЭБ ТЭИ ТНга ылайык белгилердин саны 10дон аз болгон топтоштуруу деңгээлинде аныкталган болсо:
бажы алымдарын эсептөө үчүн мындай топко кирген товарларга ылайык келген бажы алымдарынын коюмдарынын эң көбү колдонулат; 
салыктарды эсептөө үчүн кошумча нарк салыгынын коюмдарынын эң көбү, мындай топко кирген товарларга тиешелүү акциздердин (акциздик салыктын же акциздик жыйымдын) коюмдарынын эң көбү, аларга карата коюлган бажы алымдарынын эң жогорку коюмдары колдонулат;
атайын, демпингге каршы, компенсациялык алымдарды эсептөө үчүн ушул пункттун сегизинчи жана тогузунчу абзацтарын эске алуу менен мындай топко кирген товарларга ылайык келген атайын, демпингге каршы, компенсациялык алымдардын коюмдарынын эң көбү колдонулат. 
Атайын, демпингге каршы, компенсациялык алымдар Кодекстин 
314-беренесинин жоболорун эске алуу менен Кодекстин 4-главасына ылайык тастыкталган товарлардын келип чыгышы боюнча эсептелет. 
Эгерде товарлардын келип чыгышы жөнүндө документтердин жоктугунан улам товарлардын келип чыгышын аныктоого мүмкүн болбосо, атайын, демпингге каршы, компенсациялык алымдар атайын, демпингге каршы, компенсациялык алымдардын ага карата белгиленген ошол эле ЕАЭБ ТЭИ ТНнын коду менен классификацияланган товарларга (эгерде товардын классификациясы 10 белгинин деңгээлинде аткарылса) же тиешелүү топко кирген товарлардын эң чоң коюмдарынын негизинде эсептелет ( эгерде ЕАЭБ ТЭИ ТНге ылайык товарлардын коддору 10дон аз белгилердин саны менен топтоштуруу деңгээлинде аныкталса) 
Товарлар жөнүндө кийинчерээк так маалыматтарды белгилөөдө бажы алымдарын, салыктарды, атайын демпингге каршы, компенсациялык алымдарды эсептөө ушундай так маалыматтардын негизинде эсептелет жана бажы алымдарынын, салыктардын, атайын демпингге каршы жана компенсациялык алымдардын ашыкча төлөнгөн жана (же) ашыкча өндүрүлгөн суммаларын кайтаруу (эсепке алуу), же Кодекстин 10 жана 11-главаларына жана 76 жана 77-беренелерине ылайык төлөнбөгөн суммаларды өндүрүп алуу жүзөгө ашырылат. 
7. Эгерде ушул Тартиптин 5-пунктуна ылайык берилген документтер, ошондой эле бажы экспертизасынын натыйжалары (эгер дайындалса) текшерилүүчү маалыматтардын аныктыгын жана (же) толуктугун ырастаса, документтерди жана (же) маалыматтарды текшерүү документтер берилген датадан тартып 3 жумушчу күндөн кечиктирбестен (эгерде бажы экспертизасы дайындалбаса же анын натыйжалары документтер берилгенге чейин алынган болсо) же бажы экспертизасынын жыйынтыктары алынган күндөн тартып 
3 жумушчу күндөн кечиктирбестен (эгерде бажы экспертизасынын натыйжалары документтер берилгенден кийин алынган болсо), бул тууралуу бажы органы ал аяктаган күндөн кийинки 1 жумушчу күндөн кечиктирбестен декларантка маалымдайт. 
8. Эгерде ушул Тартиптин 5-пунктуна ылайык берилген документтер, ошондой эле бажы экспертизасынын натыйжалары (эгер дайындалса) текшерилүүчү маалыматтардын аныктыгын жана (же) толуктугун ырастабаса, документтерди жана (же) маалыматтарды текшерүү документтер берилген датадан тартып 3 жумушчу күндөн кечиктирбестен (эгерде бажы экспертизасы дайындалбаса же анын натыйжалары документтер берилгенге чейин алынган болсо) же бажы экспертизасынын жыйынтыктары алынган күндөн тартып 
3 жумушчу күндөн кечиктирбестен (эгерде бажы экспертизасынын натыйжалары документтер берилгенден кийин алынган болсо), бул тууралуу бажы органы ал аяктаган күндөн кийинки 1 жумушчу күндөн кечиктирбестен декларантка маалымдайт. 
Документтерди жана (же) маалыматтарды текшерүүнүн натыйжалары боюнча бажы органы ал аяктаган датадан тартып 7 жумушчу күндөн кечиктирбестен анын тескемесиндеги маалыматтын негизинде ТДда билдирилген маалыматтарга өзгөртүүлөрдү (толуктоолорду) киргизүү жөнүндө чечим кабыл алат. Мындай учурда төлөнүүгө тийиш болгон бажы алымдарын, салыктарды, атайын, демпингге каршы, компенсациялык алымдарды эсептөө ушул Тартиптин 6-пунктунун жоболоруна ылайык аныкталат.
9. Бажы органы ушул Тартиптин 3-пунктуна ылайык суралган документтерди декларант берген күндөн кийинки 3 жумушчу күндөн кечиктирбестен (ушул Тартиптин 4-пунктуна ылайык, мындай документтер ушул Тартиптин 3-пунктунда көрсөтүлгөн документтерди суроо-талап менен бир убакта суралган учурду кошпогондо), декларанттан коммерциялык, бухгалтердик документтерди, товардын чыккан жери жөнүндө сертификатты жана (же) башка документтерди жана (же) маалыматтарды, анын ичинде жазуу жүзүндөгү түшүндүрмөлөрдү (мындан ары – документтер жана (же) маалыматтар) талап кылууга укуктуу, ТДда билдирилген текшерилген жана (же) башка документтерде камтылган маалыматтардын аныктыгын жана (же) толуктугун төмөнкү учурларда белгилөө зарыл:
а) бажы органы тарабынан бажы укуктук мамилелерин жөнгө салуучу эл аралык келишимдердин жана (же) Бирликтин укугун түзгөн актылардын жоболорунун жана (же) Бирликтин мүчө мамлекеттеринин бажылык жөнгө салуу жөнүндө мыйзамдарынын сакталбагандыгынын белгилери аныкталса; 
б) ушул Тартиптин 5-пунктуна ылайык берилген документтер, ошондой эле ɵтүнмɵ менен бирге мурда берилген документтер жана (же) Кодекстин 109-беренесинин 7-пунктунун үчүнчү абзацына ылайык берилген документтер зарыл маалыматтарды камтыбаса же текшерилүүчү маалыматтарды талаптагыдай ырастабаса; 
в) бажы органы тарабынан ушул Тартиптин 5-пунктуна ылайык берилген документтерде камтылган маалыматтардын анык эместигинин белгилери аныкталса. 
10. Декларанттан документтерди жана (же) маалыматтарды суроо ушул Тартиптин 9-пунктуна ылайык негиздүү болууга жана ТДда билдирилген маалыматтар жана (же) башка документтерде камтылган маалыматтар тийиштүү түрдө ырасталбагандыгын же анык эмес болуп эсептелиши мүмкүн экендигин көрсөткөн белгилердин тизмегин, ошондой эле суралган документтердин жана (же) маалыматтардын тизмегин камтууга тийиш. 
Суралуучу документтердин жана (же) маалыматтардын тизмеги бажы органынын кызмат адамы тарабынан товарлар менен болгон бүтүмдүн шарттарын, товардын мүнөздөмөлөрүн, анын арналышын, ошондой эле башка жагдайларды эске алуу менен текшерилүүчү маалыматтарга жараша аныкталат. 
11. Ушул Тартиптин 9-пунктуна ылайык суралган, ошондой эле ушул Тартиптин 4-пунктунда аныкталган учурда, мындай документтер жана (же) маалыматтар берилиши мүмкүн эмес жана (же) жок болгон себептердин түшүндүрмөлөрү декларант тарабынан ТД катталган датадан тартып 
60 календардык күндөн кечиктирилбестен берилүүгө тийиш. 
	12. Эгерде ушул Тартиптин 11-пунктуна ылайык берилген документтер жана (же) маалыматтар же мындай документтердин жана (же) маалыматтардын берилиши мүмкүн эместигинин жана (же) жок болушунун себептеринин түшүндүрмөсү болсо, документтерди жана (же) маалыматтарды текшерүү үчүн негиздерди жойбосо, бажы органы ушул Тартиптин 
13-пунктунда белгиленген мөөнөт аяктаганга чейин ТДда билдирилген текшерилүүчү маалыматтардын жана (же) башка документтерде камтылган маалыматтардын аныктыгын жана толуктугун аныктоо үчүн зарыл болгон кошумча документтерди жана (же) маалыматтарды талап кылууга укуктуу.
Мындай кошумча документтер жана (же) маалыматтар бажы органы тарабынан тиешелүү суроо-талап катталган датадан тартып 10 календардык күндөн кечиктирбестен берилүүгө тийиш.
Ушул пунктка ылайык кошумча документтерди жана (же) маалыматтарды берүү жөнүндө суроо-талапты жөнөтүүдө ушул Тартиптин 
13-пунктунда көрсөтүлгөн мөөнөт бажы органы тарабынан мындай суроо-талап катталган датадан тартып токтотулат жана бажы органы кошумча документтерди жана (же) маалыматтарды алган датадан тартып, ал эми алар берилбеген учурда – аларды берүү мөөнөтү аяктаган күндөн тартып кайра жаңыртылат. 
13. Ушул Тартиптин 9-пунктуна ылайык, документтерди жана (же) маалыматтарды талап кылган учурда документтерди жана (же) маалыматтарды текшерүү документтер жана (же) маалыматтар берилген күндөн тартып 30 календардык күндөн кечиктирбестен, ал эми мындай документтер жана (же) маалыматтар ушул Тартиптин 11-пунктунда белгиленген мөөнөттө берилбесе, бажы экспертизасы дайындалган жана (же) суроо-талап берилген учурларды кошпогондо, мындай мөөнөт өткөн күндөн тартып Кодекстин 314-беренесинин 2-пунктуна ылайык жөнөтүлгөн жана мындай экспертизанын натыйжалары жана (же) мындай суроо-талапка жооп көрсөтүлгөн мөөнөттө алынбаса аяктайт.
Эгерде бажы экспертизасы дайындылса жана анын натыйжалары ушул пункттун биринчи абзацында көрсөтүлгөн мөөнөт аяктаганга чейин алынбаса, документтерди жана (же) маалыматтарды текшерүү мындай экспертизанын жыйынтыктарын алган күндөн тартып 30 календардык күндөн кечиктирбестен аяктайт. 
Эгерде суроо-талап Кодекстин 314-беренесинин 2-пунктуна ылайык жөнөтүлсө жана суроо-талапка жооп ушул пункттун биринчи абзацында көрсөтүлгөн мөөнөт аяктаганга чейин алынбаса, документтерди жана (же) маалыматтарды текшерүү суроо-талапка жооп алынган күндөн тартып 
30 календардык күндөн кечиктирбестен же 2014-жылдын 29-майындагы Евразия экономикалык бирлиги жөнүндө келишимге ылайык, ташып келинүүчү товарлардын келип чыгышын аныктоо эрежелеринде белгиленген мындай жоопту алуу мөөнөтү аяктаган күндөн тартып аяктайт. 
14. Эгерде документтерди жана (же) маалыматтарды текшерүүнүн натыйжалары боюнча Бирликтин укугун түзгөн эл аралык келишимдердин жана (же) актылардын бажы укуктук мамилелерди жөнгө салуучу жоболорунун сакталышы тастыкталган учурда, жана (же) Бирликтин мүчө мамлекетинин бажылык жөнгө салуу жөнүндө мыйзамдарын, текшерилүүчү маалыматтардын аныктыгын жана (же) толуктугун жана (же) документтерди жана (же) маалыматтарды текшерүүнү жүргүзүү үчүн негиздер четтетилсе, ошондой эле ушул Тартиптин 15-пунктунун экинчи жана үчүнчү абзацтарында көрсөтүлгөн учурларда бажы органы декларантка документтерди жана (же) маалыматтарды текшерүү аяктагандыгы жөнүндө ал аяктаган датадан тартып 1 жумушчу күндөн кечиктирбестен маалымдайт. 
15. Документтерди жана (же) маалыматтарды текшерүүнүн натыйжалары боюнча ал аяктаган датадан тартып 10 жумушчу күндөн кечиктирбестен, бажы органы анын карамагында болгон маалыматтын негизинде ТДда билдирилген маалыматтарга өзгөртүүлөрдү (толуктоолорду) киргизүү жөнүндө чечимди төмөнкү учурларда кабыл алат: 
ушул Тартиптин 9-пунктуна ылайык суралган документтер жана (же) маалыматтар же болбосо мындай документтерди жана (же) маалыматтарды берүүнүн мүмкүн эместигинин жана (же) жок болушунун себептерин түшүндүрүү ушул Тартиптин 11-пунктунда белгиленген мөөнөттө берилбесе; 
берилген документтерди жана (же) маалыматтарды же мындай документтерди жана (же) маалыматтарды көрсөтүү мүмкүн эместигинин жана (же) жок болушунун себептеринин түшүндүрмөсү жана (же) бажы экспертизасынын натыйжалары (ал дайындалган учурда) жана (же) Кодекстин 314-беренесинин 2-пунктуна ылайык жөнөтүлгөн суроо-талапка жооп (аны жөнөткөн учурда) бажылык-укуктук мамилелерди жөнгө салуучу эл аралык келишимдердин жана (же) Бирликтин укугун түзгөн актылардын жоболорунун сакталышын ырастабаса, жана (же) Бирликке мүчө мамлекеттин бажылык жөнгө салуу жөнүндө мыйзамдарын, текшерилүүчү маалыматтардын аныктыгын жана (же) толуктугун жана (же) документтерди жана (же) маалыматтарды текшерүү үчүн негиздерди жок кылбаса. 
Ушул пункттун экинчи жана үчүнчү абзацтарында көрсөтүлгөн учурларда төлөнүүгө тийиш болгон бажы алымдарын, салыктарды, атайын, демпингге каршы, компенсациялык алымдарды эсептөө үчүн негиз ушул Тартиптин 6-пунктунун жоболоруна ылайык аныкталат. 
	16. Ушул Тартиптин 3, 9 жана 12-пункттарына ылайык, суралган документтер жана (же) маалыматтар декларант тарабынан ар бир суроо-талап боюнча бир комплектте (бир эле учурда) берилүүгө тийиш. 
	Декларант бажы органы сураган документтер жана (же) маалыматтар менен бир эле учурда ТДда билдирилген маалыматтардын жана (же) башка документтерде камтылган маалыматтардын тууралыгын жана (же) толуктугун ырастоо үчүн башка документтерди жана (же) маалыматтарды бере алат.
17. Декларант тарабынан ушул Тартиптин 3, 9 жана 12-пункттарына ылайык документтерди жана (же) маалыматтарды берүү жөнүндө суроо-талап жана документтерди жана (же) маалыматтарды текшерүүнүн аяктагандыгы жөнүндө маалымат бажы органы тарабынан Кодекстин 362-беренесинин 
2-пунктунда каралган ыкмалар менен электрондук формада жөнөтүлөт, ал эми суроо-талапты электрондук түрдө жөнөтүүгө техникалык мүмкүнчүлүк жок болгон учурда ал декларантка кол койдуруу менен кагаз жүзүндөгү документ түрүндө тапшырылат. Эгерде мындай документти кол коюп берүү мүмкүн болбосо, ал декларантка аны алуу фактысын тастыктоого мүмкүндүк берүүчү жол менен жөнөтүлөт. 
18. Эгерде бажы органы декларант тарабынан ТДда билдирилген товарлар жөнүндө маалыматтар жана ɵтүнмɵдɵ камтылган маалыматтардын иш жүзүндөгү маалыматтарга ылайык эместиги тууралуу маалымдалган болсо, бажы органы документтерди жана (же) маалыматтарды текшерүүдө көрсөтүлгөн маалыматты эсепке алат.

